Dosarul 10 august, amânat încă o lună. De ce nu primim un răspuns.
Ancheta în dosarul protestului 10 august mai stă pe loc încă o lună. Instanţa supremă trebuie să soluţioneze, în septembrie, un recurs al fostului şef din Jandarmerie, Sebastian Cucoş. Abia după acest moment, dosarul ajunge la Tribunalul Bucureşti pentru confimarea deschiderii anchetei pentru şefii din jandarmerie.
Dacă eşti şi tu nerăbdător să afli deznodământul în dosarul protestului 10 august, mai ai de aşteptat. Dosarul va mai petrece încă o lună la Înalta Curte de Casaţie şi Justiţie, care trebuie să soluţioneze un recurs al fostului şef din Jandarmerie, Sebastian Cucoş.Pe scurt, după ping-pong-ul de zilele trecute, cauza nu va ajunge la Tribunalul Bucureşti, aşa cum a decis iniţial Curtea de Apel. Mai întâi trece pe la instanţa supremă, care a stabilit pentru 17 septembrie termen pentru soluţionarea recursului.Abia apoi, Tribunalul Bucureşti decide dacă va confirma redeschiderea urmăririi penale pentru foştii şefi din Jandarmerie. Giorgiana Hosu, şefa DIICOT, a infirmat clasarea din dosar, însă potrivit legii, decizia trebuie confirmată de un judecător.